पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को जिले के पहले ऑक्सीजन प्लांट का शुभारंभ किया गया। वहीं दूसरा ऑक्सीजन प्लांट जिले के बगीचा में खुलने की संभावना है। कोरोना पीड़ितों को जरूरत पड़ने पर ऑक्सीजन की कमी न हो इसके लिए सरगुजा संभाग में 4 नए ऑक्सीजन प्लांट की मंजूरी मिल गई है।
मंत्री अमरजीत भगत की मांग पर मुख्यमंत्री भूपेश बघेल ने इसकी मंजूरी देते हुए तत्काल प्लांट शुरू कराने को कहा है। चार नए प्लांट में अम्बिकापुर शहर से लगे कालीघाट, बतौली, राजपुर और जशपुर जिले के बगीचा में प्लांट लगाए जाएंगे। एक प्लांट पर करीब डेढ़ करोड़ खर्च होगा । 2 प्लांट निजी क्षेत्र से जबकि 2 सरकार लगाएगी। निजी क्षेत्र में प्लांट लगाने के लिए 8 लोग आगे आये हैं। कम्पनी मशीन देने के लिए तैयार है और कहा है कि शेड तैयार कर उत्पादन शुरू कर देंगे।
प्लांट से रोजाना 70 सिलेंडर भरे जाएंगे
चारों प्लांट तैयार होने से सरगुजा संभाग में ऑक्सीजन पर्याप्त मात्रा में मिलने लगेगी। एक प्लांट से हर घंटे में 70 सिलेंडर भरे जाएंगे । इससे जिले के अलावा प्रदेश में जहां जरूरत होगी वहां ऑक्सीजन की सप्लाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn